text: বউভাত যাওয়ার পথে ডাম্পারের ধাক্কা! ধূপগুড়িতে ভয়াবহ দুর্ঘটনায় মৃত অন্তত ১৪– News18 Beganli
  উল্টে যাওয়া পাথরবোঝাই ডাম্পারটি।
  মৃত্যু হয়েছে অন্তত ১৪ জনের। মৃতদের মধ্যে চার শিশু রয়েছে।
  Last Updated : January 20, 2021, 08:29 IST
  #ধূপগুড়ি:মর্মান্তিক পথ দুর্ঘটনা ঘটল জলপাইগুড়ির ধূপগুড়িতে। মঙ্গলবার রাত সাড়ে নটা নাগাদ ধূপগুড়ির লাললস্কুল এলাকায় লরির সঙ্গে তিনটি গাড়ির সংঘর্ষে মৃত্যু হয়েছে অন্তত ১৪ জনের। মৃতদের মধ্যে চার শিশু রয়েছে।
  স্থানীয় সূত্রে খবর ধূপগুড়ি থেকে জলপাইগুড়ি যাওয়ার সময় একটি পাথরবোঝাই লড়ি নিয়ন্ত্রণ হারিয়ে উল্টে যায়। তার তলায় চাপা পড়ে যাত্রীবোঝাই ম্যাজিক ভ্যান ও একটি মারুতি। ওই দুটি গাড়িতে করে বউভাত অনুষ্ঠানে যোগ দিতে যাচ্ছিল সকলে।
  ঘটনার জেরে জাতীয় সড়ক বন্ধ করে দেওয়া হয়। উদ্ধারকাজে হাত লাগান দমকল, পুলিশ ও স্থানীয় মানুষ। বেশ কয়েকজনকে ক্ষতবিক্ষত অবস্থায় ওই ডাম্পারের তলা থেকে বের করে ধূপগুড়ি হাসপাতাল ও জলপাইগুড়ি জেলা হাসপাতালে নিয়ে যাওয়া হয়। ঘটনাস্থলে আসেন ধূপগুড়ির বিধায়ক মিতালী রায়। হাসপাতাল কর্তৃপক্ষ অন্তত জনকে মৃত বলে ঘোষণা করেন। আরও বেশ কয়েকজন মৃত্যুর সঙ্গে পাঞ্জা লড়ছেন।